ai4bharat/Pralekha huggingface dataset:
স্বরাষ্ট্র মন্ত্রক
রাষ্ট্রীয় পুরস্কারের সংক্রান্ত পোর্টালের সূচনা, বিভিন্ন পুরস্কারের জন্য মনোনয়ন জমা দেওয়া শুরু
নয়াদিল্লি, ২৭ জুলাই, ২০২২
কেন্দ্রীয় সরকার রাষ্ট্রীয় পুরস্কারের জন্য একটি পোর্টাল https://awards.gov.in –এর সূচনা করেছে। এই পোর্টালে বিভিন্ন মন্ত্রক / দপ্তর / কেন্দ্রীয় সরকারি প্রতিষ্ঠানের পুরস্কারের জন্য মনোনয়ন জমা দেওয়া যাবে। জন-অংশীদারিত্বের মাধ্যমে পুরো প্রক্রিয়াটি যাতে স্বচ্ছভাবে সম্পন্ন করা যায় তার জন্যই এই উদ্যোগ। যে কোনও সংগঠন এবং ব্যক্তিবিশেষ এই পোর্টালের মাধ্যমে মনোনয়ন জমা দিতে পারেন। বর্তমানে যেসব পুরস্কারগুলির জন্য মনোনয়ন জমা নেওয়া হচ্ছে সেগুলি হল –
১) পদ্ম সম্মান – জমা দেওয়ার শেষ দিন ১৫ নভেম্বর
২) কৌশলাচার্য পুরস্কার – জমা দেওয়ার শেষ দিন ৩০ জুলাই
৩) বয়ঃশ্রেষ্ঠ সম্মান  - জমা দেওয়ার শেষ দিন ১৮ আগস্ট
৪) ন্যাশনাল অ্যাওয়ার্ড ফর ইন্ডিভিজুয়াল এক্সেলেন্স, ২০২১ এবং ২০২২ - জমা দেওয়ার শেষ দিন ২৮ আগস্ট
৫) ভিন্নভাবে সক্ষমদের ক্ষমতায়নের জন্য কাজ করে এ ধরনের প্রতিষ্ঠানগুলিকে জাতীয় পুরস্কার, ২০২১ এবং ২০২২ - জমা দেওয়ার শেষ দিন ২৮ আগস্ট
৬) ন্যাশনাল সিএসআর অ্যাওয়ার্ডস - জমা দেওয়ার শেষ দিন ৩১ জুলাই
৭) নারীশক্তি পুরস্কার - জমা দেওয়ার শেষ দিন ৩১ অক্টোবর
৮) সুভাষ চন্দ্র বসু আপৎকালীন ব্যবস্থাপনা পুরস্কার - জমা দেওয়ার শেষ দিন ৩১ আগস্ট
৯) ন্যাশনাল অ্যাওয়ার্ড ফর ই-গভর্ন্যান্স – জমা দেওয়ার শেষ দিন ৩১ জুলাই
১০) সর্দার প্যাটেল ন্যাশনাল ইউনিটি অ্যাওয়ার্ড - জমা দেওয়ার শেষ দিন ৩১ জুলাই
১১) ন্যাশনাল অ্যাওয়ার্ডস ফর আউটস্ট্যান্ডিং সার্ভিসেস ইন দ্য ফিল্ড অফ প্রিভেনশন অফ অ্যালকোহলিজম অ্যান্ড সাবস্ট্যান্স অ্যাবিউজ - জমা দেওয়ার শেষ দিন ৩০ জুলাই
১২) জীবন রক্ষা পদক - জমা দেওয়ার শেষ দিন ৩০ সেপ্টেম্বর
এ বিষয়ে বিস্তারিত জানার জন্য https://awards.gov.in পোর্টালে ক্লিক করুন।
PG/CB/DM
(Visitor Counter : 123
স্বাস্থ্যওপরিবারকল্যাণমন্ত্রক
কোভিড–১৯ এর সর্বশেষ তথ্য
নতুনদিল্লি, ১৭ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কোভিড–১৯ এর মোকাবিলায় মন্ত্রিগোষ্ঠীর দ্বাদশ বৈঠক আজ নতুন দিল্লির নির্মাণ ভবনে অনুষ্ঠিত হয়েছে। কেন্দ্রীয় স্বাস্থ্য ও পরিবার কল্যাণ মন্ত্রী, ড. হর্ষ বর্ধন-এর পৌরহিত্যে এই বৈঠকে বর্ধিত লকডাউনের ফলে উদ্ভূত পরিস্থিতি নিয়ে আলোচনা হয়। মন্ত্রিগোষ্ঠী কোভিড–১৯ এর চিকিৎসার জন্য টীকা, ঔষুধ, হাসপাতালের সরঞ্জাম তৈরিতে বিভিন্ন বিজ্ঞান ও প্রযুক্তি সংস্থাগুলির উদ্যোগের বিষয়ে পর্যালোচনা করেন।
বিজ্ঞান ও প্রযুক্তি দপ্তর, জৈব্য প্রযুক্তি দপ্তর, বিজ্ঞান ও প্রযুক্তি গবেষণা পরিষদ , ইন্ডিয়ান কাউন্সিল অফ মেডিকেল রিসার্চ, আনবিক শক্তি দপ্তর এবং স্বাস্থ্য ও পরিবার কল্যাণ মন্ত্রক, পরিস্থিতির মোকাবিলায় যৌথভাবে কিছু উদ্যোগ গ্রহণ করেছে। এর মধ্যে রয়েছে, নমুনা পরীক্ষা করার নতুন একটি যন্ত্র তৈরি করা। যার মাধ্যমে ৩০ মিনিটের মধ্যেই রোগ নির্ণয় করা সম্ভব হবে। ৩০ টি পরীক্ষাগারে নমুন পরীক্ষার ক্ষমতা বৃদ্ধি করা এবং আরো বেশি সংখ্যক মানুষের নমুনায় এই ভাইরাস আছে কি না, তা খুঁজে বের করার ব্যবস্থা করা হয়েছে। দেশীয় প্রযুক্তিতে নমুনা পরীক্ষা করার কিট তৈরিতেও বিশেষ উদ্যোগ নেওয়া হয়েছে।
এই রোগের চিকিৎসায় বিভিন্ন টীকা নিয়ে যে গবেষণার কাজ চলছে, বৈঠকে তা নিয়েও আলোচনা হয়েছে।
যত দ্রুত সম্ভব টীকা আবিষ্কার করার লক্ষ্যে সরকার, আন্তর্জাতিক সংস্থাগুলির সঙ্গে একযোগে কাজ করছে। বিশ্বস্বাস্থ্য সংস্থার সঙ্গে সংহতি বজায় রেখে বিভিন্ন থেরাপির বিষয়ে মূল্যায়ন চলছে। আয়ুষ মন্ত্রকের বিভিন্ন পরীক্ষা – নিরীক্ষার পাশাপাশি সিএসআইআর-ও দেশজুড়ে বিভিন্ন গবেষণাগারে নানা ঔষুধের পরীক্ষা – নিরীক্ষা চালাচ্ছে।
স্বাস্থ্য ও পরিবার কল্যাণ মন্ত্রক, কোভিড – ১৯ এর চিকিৎসার জন্য বিভিন্ন রাজ্য এবং জেলাপ্রশাসনের সঙ্গে সমন্বয় বজায় রেখে পরিকাঠামো উন্নয়নের কাজ করছে। বর্তমানে কেন্দ্র এবং রাজ্যস্তরে শুধুমাত্র কোভিড–১৯ এ আক্রান্ত রোগীদের চিকিৎসার জন্য ১৯১৯টি হাসপাতালকে চিহ্নিত করা হয়েছে। ৬৭২টি এধরণের হাসপাতালে ১,০৭,৮৩০টি আইসোলেশন বেড এবং ১৪,৭৪২টি আইসিইউ বেডের ব্যবস্থা করা হয়েছে। ১২৪৭টি কোভিডস্বাস্থ্য কেন্দ্রে ৬৫,৯১৬টি আইসোলেশন বেড এবং ৭০৬৪টি আইসিইউ বেডের ব্যবস্থা করা হয়েছে।
লকডাউন শুরু করার আগে দেশে ৩ দিনের মধ্যে আক্রান্ত রোগীর সংখ্যা দ্বিগুণ হয়ে গেছিলো। লকডাউন জারি করার পর ৭ দিনে আক্রান্তের সংখ্যা দ্বিগুণ হচ্ছে। কেরালা, উত্তরাখন্ড, হরিয়ানা, লাদাখ, হিমাচলপ্রদেশ, চন্ডীগড়, পুডুচেরি, বিহার, ওডিশা, তেলেঙ্গানা, তামিলনাডু, অন্ধ্রপ্রদেশ, দিল্লি, উত্তরপ্রদেশ, কর্ণাটক, জম্মু-কাশ্মীর, পঞ্জাব, অসম এবং ত্রিপুরায় আক্রান্তের সংখ্যা দ্বিগুণ হওয়ার হার জাতীয় স্তরের থেকে কম।
গতকাল থেকে আজ শেষ পাওয়া খবর পর্যন্ত নতুন কোভিড–১৯ এ সংক্রমিত রোগীর সংখ্যা ১০০৭ এবং মারা গেছেন ২৩ জন। অর্থাৎ দেশে মোট কোভিড–১৯ এ সংক্রমিতের সংখ্যা, ১৩,৩৮৭ জন। এদের মধ্যে ১৭৪৯ জন সুস্থ হয়ে বাড়ি ফিরে গেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতেhttps://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB
জলশক্তি মন্ত্রক
জলশক্তি মন্ত্রক জল জীবন মিশনের আওতায় রাজ্য / কেন্দ্রশাসিত অঞ্চলগুলির অন্তর্বর্তীকালীন অগ্রগতির মূল্যায়ন করছে
নয়াদিল্লি, ২১ অক্টোবর, ২০২০
কেন্দ্রীয় জলশক্তি মন্ত্রক জল জীবন মিশনের আওতায় সর্বজনীন পানীয় জলের সংযোগ পৌঁছে দেওয়ার উদ্দেশ্য পূরণের লক্ষ্যে সমস্ত রাজ্য ও কেন্দ্রশাসিত অঞ্চলে কর্মসূচির আওতায় রূপায়িত কাজকর্মের অগ্রগতির মূল্যায়ন শুরু করেছে। কেন্দ্রীয় সরকারের ফ্ল্যাগশিপ কর্মসূচি 'জল জীবন মিশন'-এ ২০২৪ সালের মধ্যে প্রতিটি গ্রামীণ পরিবারে পাইপবাহিত জল সংযোগ পৌঁছে দেওয়ার লক্ষ্য স্থির হয়েছে। কর্মসূচির রূপায়ণে অগ্রগতি মূল্যায়নের জন্য মন্ত্রক ভিডিও কনফারেন্সের মাধ্যমে অন্তর্বর্তীকালীন পর্যালোচনা শুরু করেছে। সমস্ত রাজ্য ও কেন্দ্রশাসিত অঞ্চল গ্রামীণ পরিবারগুলিতে পাইপবাহিত জল সংযোগ পৌঁছে দেওয়ার ক্ষেত্রে বর্তমান অগ্রগতির খতিয়ান পেশ করছে। একইসঙ্গে, জল জীবন মিশনের আওতায় সর্বজনীন জল সংযোগ পৌঁছে দেওয়ার উদ্দেশ্য পূরণে প্রাতিষ্ঠানিক ব্যবস্থার কথাও মন্ত্রককে জানানো হচ্ছে।
আজ সিকিমের পক্ষ থেকে জল জীবনের মিশনের আওতায় অন্তর্বর্তীকালীন অগ্রগতির খতিয়ান পেশ করা হয়। এই রাজ্যে পরিবারের সংখ্যা ১ লক্ষ ৫ হাজার। এর মধ্যে ৭০,৫২৫টি পরিবারে  পাইপবাহিত জল সংযোগ রয়েছে। ২০২১-২২-এর মধ্যে সমস্ত পরিবারে পাইপবাহিত জল সংযোগ পৌঁছে দেওয়ার পরিকল্পনা করা হয়েছে। ইতিমধ্যেই রাজ্যটিতে জল সরবরাহের এক উপযুক্ত পরিকাঠামো রয়েছে এবং ৪১১টি গ্রামে জল সরবরাহ কর্মসূচি কার্যকর হয়েছে। এর পাশাপাশি, তপশিলি জাতি / উপজাতি অধ্যুষিত সমস্ত গ্রামে এবং উন্নয়নে আগ্রহী জেলার গ্রামগুলিতে ২০২০-২১-এর মধ্যে জল সংযোগ পৌঁছে দেওয়ার পরিকল্পনা গ্রহণ করা হয়েছে। আরও ২১১টি গ্রামে ৭,৭৯৮টি জল সংযোগ পৌঁছে দেওয়া হলেই ১০০ শতাংশ সাফল্য অর্জিত হবে। এই প্রেক্ষিতে রাজ্যটি যত দ্রুত সম্ভব অসমাপ্ত কাজ শেষ করার পরিকল্পনা করছে।
২০২০-২১-এ সিকিমে জল জীবন মিশন কর্মসূচি রূপায়ণের জন্য ৩১ কোটি ৩৬ লক্ষ টাকা মঞ্জুর করা হয়েছে। এর মধ্যে ৭ কোটি ৮৪ লক্ষ টাকা ইতিমধ্যেই দেওয়া হয়েছে। কর্মসূচি রূপায়ণের দ্বিতীয় পর্বে প্রাপ্য অর্থ সংগ্রহ করার জন্য রাজ্য সরকার দ্রুততার সঙ্গে তহবিল সদ্ব্যবহার শুরু করেছে। উল্লেখ করা যেতে পারে, এই রাজ্যে গ্রামাঞ্চলের স্থানীয় স্বশাসিত সংস্থাগুলিকে পঞ্চদশ অর্থ কমিশনের আওতায় ৪২ কোটি টাকা মঞ্জুর করা হয়েছে। এই অর্থের ৫০ শতাংশই জল সরবরাহ, বর্জ্য জল পরিচালনা, জল পরিশোধন ও পুনর্ব্যবহার সহ জল সরবরাহ কর্মসূচিগুলির দীর্ঘমেয়াদি রক্ষণাবেক্ষণ খাতে খরচ করা হবে।
পর্যাপ্ত পরিমাণে জলসম্পদের দিক থেকে সিকিমের পরিচিতি রয়েছে। কিন্তু ক্রমবর্ধমান জনসংখ্যা ও নগরায়নের দরুণ বিশুদ্ধ জলের ঘাটতি পরিলক্ষিত হচ্ছে। জল সরবরাহের দিক থেকে রাজ্যটিতে ভালো পরিকাঠামো থাকলেও প্রতিটি গ্রামীণ পরিবারে যাতে জল সংযোগ পৌঁছে দেওয়া যায় তার জন্য মূলধনের প্রয়োজন। এই লক্ষ্যেই জল জীবন মিশন কর্মসূচির আওতায় প্রতিটি বাড়িতে জল সংযোগ পৌঁছে দিয়ে মানুষের জীবনযাপনের মানোন্নয়ন ঘটানো হচ্ছে।
(CG/BD/DM
প্রধানমন্ত্রীরদপ্তর
তাঁকে উষ্ণ অভ্যর্থনা জানানোর জন্য প্রধানমন্ত্রী মাণ্ডিয়াকে ধন্যবাদ জানান
নয়াদিল্লি, ১২ মার্চ, ২০২৩
প্রধানমন্ত্রী শ্রী নরেন্দ্র মোদী আজ তাঁর কর্ণাটক সফরের অঙ্গ হিসেবে মাণ্ডিয়ায় যান। সেখানে মানুষ তাঁকে উষ্ণ অভ্যর্থনা জানান।
এ সংক্রান্ত একটি ভিডিও সকলের সঙ্গে ভাগ করে নিয়ে এক ট্যুইট বার্তায় প্রধানমন্ত্রী বলেছেন :
“মাণ্ডিয়া, আমাকে উষ্ণ অভ্যর্থনা জানানোর জন্য ধন্যবাদ।”
PG/CB/DM/
(
সড়কপরিবহণওমহাসড়কমন্ত্রক
১৫ দিনের জন্য বিনামূল্যে ফাসট্যাগ
নয়াদিল্লী, ১২ ফেব্রুয়ারি, ২০২০
জাতীয় মহাসড়কের টোল প্লাজাগুলিতে ডিজিটাল লেনদেন বাড়ানোর লক্ষ্যে ভারতের জাতীয় মহাসড়ক কর্তৃপক্ষ  আগামী ১৫-২৯ ফেব্রুয়ারি পর্যন্ত ১০০ টাকা ফাসট্যাগ মূল্য ছাড় দেওয়ার সিদ্ধান্ত নিয়েছে। সড়ক ব্যবহারকারীরা যানবাহনের বৈধ রেজিস্ট্রেশন সার্টিফিকেট নিয়ে যেকোন স্বীকৃত পয়েন্ট অফ সেল বা বিক্রয় কেন্দ্রে গিয়ে
বিনামূল্যে এই ফাসট্যাগ সংগ্রহ করতে পারবেন। এছাড়াও, এই ফাসট্যাগ জাতীয় মহাসড়কের টোল প্লাজা, আঞ্চলিক পরিবহন কার্যালয়, সাধারণ পরিষেবাকেন্দ্র এমনকি পেট্রোল পাম্প থেকেও ক্রয় করা যেতে পারে। নিকটবর্তী ফাসট্যাগ বিক্রয় কেন্দ্রের অবস্হান জানতে MyFASTag অ্যাপ ডাউনলোড বা www.ihmcl.com ওয়েবসাইট অথবা জাতীয় মহাসড়ক কর্তৃপক্ষের হেল্পলাইন নম্বর ১০৩৩তে যোগাযোগ করা যেতে পারে। অবশ্য, ফাসট্যাগ ওয়ালেটে সিকিউরিটি ডিপোজিট ও ন্যূনতম টাকা রাখার পরিমাণ অপরিবর্তিতই থাকছে।
উল্লেখ্য, ফাসট্যাগ সংগ্রহ করতে সাধারণ মানুষকে উৎসাহিত করার জন্য জাতীয় মহাসড়ক কর্তৃপক্ষ গত বছরের ২২শে নভেম্বর থেকে ১৫ ডিসেম্বর পর্যন্ত বিনামূল্যে ফাসট্যাগ দেওয়ার কথা ঘোষণা করেছিল।
CG/CB/NS
(Visitor Counter : 59
আবাসনএবংশহরাঞ্চলেরদারিদ্র্যদূরীকরণমন্ত্রক
কয়েকজন মন্ত্রির সরকারি আবাসন ব্যবহার বাবদ বকেয়া অর্থের বিষয়গুলি ত্রৈমাসিক ভিত্তিতে পর্যালোচনা করে নিয়মিতভাবে নিষ্পত্তি করা হয়
মন্ত্রীদের আবাসন ব্যবহারের বকেয়া অর্থ সম্পর্কিত বিভ্রান্তিকর প্রতিবেদন
নয়াদিল্লি, ২০ মে, ২০১৯
কেন্দ্রীয় আবাসন ও শহরাঞ্চল বিষয়ক মন্ত্রকের পক্ষ থেকে সুষ্পষ্টভাবে জানানো হয়েছে যে, কয়েকজন মন্ত্রীর সরকারি আবাসন ব্যবহার বাবদ বকেয়া অর্থের বিষয়গুলি ত্রৈমাসিক ভিত্তিতে পর্যালোচনা করে নিয়মিতভাবে নিষ্পত্তি করা হয়।
তথ্য জানার অধিকার আইনের আওতায় আবাসন ও শহরাঞ্চল বিষয়ক মন্ত্রকের পক্ষ থেকে প্রদেয় তথ্যের ভিত্তিতে সোমবার এক শ্রেণীর সংবাদমাধ্যমে তথ্য প্রকাশিত হয়েছে যে কয়েকজন মন্ত্রি তাঁদের সরকারি আবসন ব্যবহার বাবদ বকেয়া অর্থ মেটান নি। সংবাদ মাধ্যমে উল্লেখ করা হয়েছে, এই খাতে বকেয়া অর্থের পরিমাণ ৫০ হাজার থেকে ৩ লক্ষ টাকা পর্যন্ত।
সরকারি আবাসনগুলিতে মন্ত্রি এবং সাংসদদের আসবাবপত্র সহ অন্যান্য জিনিস ব্যবহার বাবদ বকেয়া অর্থ নিয়মিতভাবে মিটিয়ে দেওয়া হয়। সংবাদ মাধ্যমে বকেয়া অর্থ সংক্রান্ত যে তথ্য প্রকাশিত হয়েছে, তা গত ফেব্রুয়ারী মাসের পূর্ববর্তী সময়ের পরিসংখ্যান। বকেয়া অর্থের বিষয়টি ডাইরেক্টরেট অফ এসটেট খতিয়ে দেখেছে এবং পূর্ববর্তী সমস্ত বকেয়া সংশ্লিষ্ট মন্ত্রিরা মিটিয়ে দিয়েছেন। মন্ত্রকের পক্ষ থেকে পরিস্কারভাবে জানানো হয়েছে, বকেয়া মেটানোর বিষয়টি ত্রৈমাসিক ভিত্তিতে পর্যালোচনা করে তা নিয়মিত নিষ্পত্তি করা হয়ে থাকে।
CG/BD/NS
(Visitor Counter : 78
নারীওশিশুবিকাশমন্ত্রক
শিশুদের জন্য জাতীয় তহবিল
নয়াদিল্লি, ০৫ অগাস্ট, ২০২২
শিশুদের জন্য জাতীয় তহবিল ১৯৭৯ সালের ২ মার্চ ১ লক্ষ টাকা দিয়ে শুরু হয়। পরবর্তীতে জনসাধারণের অর্থানুকূল্যে এই তহবিলের পরিমাণ বৃদ্ধি পেয়েছে। ২০১৬-১৭ অর্থবর্ষ পর্যন্ত ২৯৪টি প্রকল্পে এই তহবিল থেকে মোট ৮ কোটি ১ লক্ষ ৪০ হাজার ৩৪১ হাজার টাকা অর্থ সাহায্য দেওয়া হয়েছে। এই সময় পর্যন্ত ৯৭২ জন শিশুকে মোট ৮৫ লক্ষ ৪৫ হাজার ৫০০ টাকা বৃত্তি হিসাবে দেওয়া হয়েছে। এই বৃত্তি চাইল্ড কেয়ার ইন্সটিটিউশনগুলিতে থাকা শিশুদের দেওয়া হয়। নবম ও দশম শ্রেণীর পঠনরত শিশুদের জন্য ৭০০ টাকা প্রতি মাসে দেওয়া হয়। একাদশ ও দ্বাদশ শ্রেণীর ছেলেমেয়েরা ৮০০ টাকা প্রতি মাসে বৃত্তি হিসাবে পেয়ে থাকে।
২০২১-২২ অর্থবর্ষ থেকে শিশুদের জন্য নির্ধারিত এই তহবিল থেকে পশ্চিমবঙ্গে ১৪ জন, ত্রিপুরার ৯ জন এবং আন্দামান ও নিকোবর দ্বীপপুঞ্জের ২৫ জন সহ মোট ৪০০ জন শিশুকে বৃত্তি দেওয়া হয়েছে। পশ্চিমবঙ্গের দার্জিলিং জেলার পিছিয়ে পড়া নকশাল বাড়ি এবং খড়িবাড়ি ব্লকে যেসব কন্যা শিশুর জন্য বিশেষ সাহায্যের প্রয়োজন, তাদের ২০২২-২৩ অর্থবর্ষে ৪ লক্ষ ৯৯ হাজার ৫০০ টাকা প্রকল্প বাবদ বরাদ্দ হয়েছে। এই প্রকল্পে ১০০ জন শিশু উপকৃত হবে। তামিলনাডুর সব থেকে বেশি শিশু এই প্রকল্পের সুফল লাভ করেছে।
শিশুদের জাতীয় তহবিলের মূল উদ্দেশ্য হ’ল – ব্যক্তি, প্রতিষ্ঠান, কর্পোরেট সংস্থা সহ বিভিন্ন জায়গা থেকে তহবিল সংগ্রহ করা। এই অর্থ প্রাকৃতিক বিপর্যয়, দারিদ্র্য সহ বিভিন্ন জটিল পরিস্থিতিতে যেসব শিশু নানাবিধ সমস্যায় রয়েছে, তাদের জন্য ব্যয় করা হয়। মূলত, আদিবাসী অধ্যুষিত অঞ্চল ও প্রত্যন্ত অঞ্চলে রাজ্য সরকারগুলি এই কাজ করে থাকে। এছাড়াও, স্বেচ্ছাসেবী সংগঠনেরও সাহায্য নেওয়া হয়।
লোকসভায় আজ এক প্রশ্নের লিখিত জবাবে এই তথ্য জানিয়েছেন নারী ও শিশু কল্যাণ মন্ত্রী শ্রীমতী স্মৃতি জুবিন ইরানী।
PG/CB/SB
(Visitor Counter : 115
প্রধানমন্ত্রীরদপ্তর
চান্দৌসি ও সেকেন্দ্রাবাদে ক্ষতিগ্রস্তদের জন্য পিএমএনআরএফ থেকে প্রধানমন্ত্রীর এককালীন সাহায্যের ঘোষণা
নয়াদিল্লি, ১৭ মার্চ, ২০২৩
প্রধানমন্ত্রী শ্রী নরেন্দ্র মোদী চান্দৌসি ও সেকেন্দ্রাবাদে ক্ষতিগ্রস্তদের জন্য প্রধানমন্ত্রীর জাতীয় ত্রাণ তহবিল  থেকে এককালীন অর্থ সাহায্যের কথা ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “চান্দৌসি ও সেকেন্দ্রাবাদে নিহতদের নিকটাত্মীয়দের জন্য প্রধানমন্ত্রী @narendramodi পিএমএনআরএফ থেকে এককালীন ২ লক্ষ টাকা অর্থ সাহায্যের কথা ঘোষণা করেছেন। আহতদের দেওয়া হবে ৫০ হাজার টাকা”।
PG/CB/SB
(
প্রধানমন্ত্রীরদপ্তর
প্রধানমন্ত্রী আগামী ১৮ জুন 'কোভিড-১৯ প্রথম সারির কর্মীদের জন্য কাস্টমাইজড ক্র্যাশ কোর্স কর্মসূচি'র সূচনা করবেন
নয়াদিল্লী, ১৬ জুন, ২০২১
প্রধানমন্ত্রী শ্রী নরেন্দ্র মোদী আগামী ১৮ জুন ভিডিও কনফারেন্সের ‘কোভিড-১৯ প্রথম সারির কর্মীদের জন্য কাস্টমাইজড ক্র্যাশ কোর্স কর্মসূচি’র সূচনা করবেন। ২৬টি রাজ্যে ছড়িয়ে থাকা ১১১টি প্রশিক্ষণ কেন্দ্রে এই কর্মসূচি চালু করা হবে। এই সূচনা পর্বের পর প্রধানমন্ত্রী জাতির উদ্দেশে ভাষণ দেবেন। অনুষ্ঠানে কেন্দ্রীয় দক্ষতা উন্নয়ন ও শিল্পোদ্যোগ মন্ত্রী উপস্থিত থাকবেন।
এই কর্মসূচির মূল লক্ষ্য হল সারা দেশে ১ লক্ষেরও বেশি কোভিড যোদ্ধাদের দক্ষ করে তোলা। কোভিড যোদ্ধাদের বাড়িতে চিকিৎসা সহায়তা, প্রাথমিক চিকিৎসা সহায়তা, অত্যাধুনিক চিকিৎসা সহায়তা, জরুরি চিকিৎসা সহায়তা, নমুনা সংগ্রহে সহায়তা এবং চিকিৎসা সরঞ্জাম সহায়তা- এই ৬টি ক্ষেত্রে কাজের বিষয়ে প্রশিক্ষিত করে তোলা হবে।
প্রধানমন্ত্রী কৌশল বিকাশ যোজনা ৩.০-এর আওতায় এই কর্মসূচি বিষয়ে পরিকল্পনা করা হয়েছে। এরজন্য বছরে খরচ ধরা হয়েছে ২৭৬ কোটি টাকা। এই কর্মসূচির মাধ্যমে স্বাস্থ্য ক্ষেত্রে বর্তমান ও ভবিষ্যতের লোকবলে প্রয়োজন মেটাতে দক্ষ 'নন- মেডিকেল' কর্মীদের স্বাস্থ্য সেবা কর্মী হিসেবে তৈরি করা হবে।
CG/SS/NS
(
স্বাস্থ্যওপরিবারকল্যাণমন্ত্রক
দেশে একদিনে সর্বোচ্চ কোভিডের নমুনা পরীক্ষা হয়েছে- ৪.২ লক্ষর বেশী
এ পর্যন্ত প্রায় ১.৬ কোটি নমুনা পরীক্ষা হয়েছে
সংক্রমিতদের মৃত্যুর হার কমে হয়েছে ২.৩৫ শতাংশ
নয়াদিল্লী, ২৫ জুলাই, ২০২০
প্রথমবারের মতো একদিনে রেকর্ড সংখ্যক কোভিডের নমুনা পরীক্ষা করা হয়েছে- ৪,২০,৮৯৮। এরফলে গত সপ্তাহে এই একই দিনে ৩,৫০,০০০টি নমুনা পরীক্ষা করে যে রেকর্ড তৈরি করা হয়েছিল সেই রেকর্ডটিকে অতিক্রম করা হল। দেশে মোট নমুনা পরীক্ষা হয়েছে ১,৫৮,৪৯,০৬৮। এরফলে প্রতি ১০ লক্ষ জনের হিসেবে ১১,৪৮৫টি নমুনা পরীক্ষা হয়েছে।
জানুয়ারী মাসে যেখানে মাত্র ১টি পরীক্ষাগারে নমুনা পরীক্ষা করা হত সেখানে আজ ১৩০১টি পরীক্ষাগারে নমুনা পরীক্ষা হচ্ছে। এরমধ্যে ৯০২টি সরকারি এবং ৩৯৯টি বেসরকারী পরীক্ষাগার। দেশে পরীক্ষাগারের সংখ্যা বৃ্দ্ধির ফলে নমুনা পরীক্ষার সংখ্যা বাড়ছে। আইসিএমআর নমুনা পরীক্ষার পরিবর্তিত নির্দেশিকা জারি করেছে। সরকার বিভিন্ন উদ্যোগ গ্রহণের ফলে ব্যাপক হারে নমুনা পরীক্ষা সম্ভব হচ্ছে।
কেন্দ্র ‘টেস্ট ট্র্যাক ও ট্রিট’ কৌশল অবলম্বন করে সব রাজ্য এবং কেন্দ্রশাসিত অঞ্চলকে পরামর্শ দিয়েছে তারা যেন সংক্রমিতদের দ্রুত চিহ্নিত করতে পারে। এরফলে প্রতিদিন সংক্রমিতের সংখ্যা বৃদ্ধি পেলেও ধীরে ধীরে তা কমে যাবে। জাতীয় রাজধানী অঞ্চল দিল্লীতে কেন্দ্র এই নীতিই গ্রহণ করেছিল।
সর্বাত্মক যত্নের উদ্যোগ নেওয়ার ফলে বর্তমানে সংক্রমিতদের মৃত্যুর হার কমছে। এর থেকে এটা প্রতিফলিত হয় যে কেন্দ্র ও রাজ্য এবং কেন্দ্রশাসিত অঞ্চলগুলির সমন্বিত উদ্যোগের সুফল পাওয়া যাচ্ছে। আজকের হিসেবে মৃত্যুর হার ২.৩৫ শতাংশ। বিশ্বের মধ্যে সবথেকে কম মৃত্যুর হার ভারতে।
গত ২৪ ঘন্টায় সুস্থ হয়ে উঠেছেন ৩২,২২৩ জন। এরফলে দেশে মোট ৮,৪৯,৮৩১ জন আরোগ্য লাভ করলেন। সুস্থ হয়ে ওঠার হার বৃদ্ধি পেয়ে হয়েছে ৬৩.৫৪ শতাংশ। বর্তমানে চিকিৎসাধীন সংক্রমিতদের থেকে ৩,৯৩,৩৬০ জন বেশি সুস্থ হয়ে উঠেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/NS
প্রতিরক্ষামন্ত্রক
হলদিয়াগামী পর্তুগীজ পতাকাবাহী কন্টেইনর জাহাজ থেকে তেল ছড়িয়ে পরার খবর পেয়ে ভারতীয় উপকূল রক্ষী বাহিনীকে সতর্ক করা হয়েছে
নয়াদিল্লী, ১৮ জুন, ২০২১
চেন্নাইয়ের প্রায় ৪৫০ কিলোমিটার দক্ষিণপূর্বে মাঝ সমুদ্রে তেল ছড়িয়ে পরার বিষয়ে গত ১৬ জুন কলম্বোয় উপকূলবর্তী উদ্ধার সমন্বয় কেন্দ্র  থেকে ভারতীয় উপকূল রক্ষী বাহিনী খবর পায়। আরও তদন্তের পর জানা গেছে যে পর্তুগীজ পতাকাবাহী কন্টেইনর জাহাজ এমভি ডিভন কলম্বো থেকে পশ্চিমবঙ্গের হলদিয়া যাওয়ার পথে নিম্নমানের সালফার জ্বালানী তেলের প্রায় ১২০ কেএল ধারনক্ষমতা সম্পন্ন জ্বালানী ট্যাঙ্কের জলের নিচের অংশে ফাটল তৈরি হয়েছে।
এই ফাটল মেরামতে আগে জাহাজের প্রায় ১০ কেএল তেল সাগরে ছড়িয়ে পরে। ট্যাঙ্কারে থাকা বাকি তেল জাহাজের সদস্যরা অন্য ট্যাঙ্কে স্থানান্তর করেছে। এই জাহাজটিতে ৩৮২টি কন্টেইনারে ১০ হাজার ৭৯৫ টন মাল রয়েছে। এমনকি ১৭ জন সদস্যও রয়েছে। জাহাজটি হলদিয়ার উদ্দেশ্যে যাত্রা অব্যাহত রেখেছে। সম্ভবত ১৮ই জুন সেখানে পৌঁছাবে।
ভারতীয় উপকূল রক্ষী বাহিনী এম ডিভন-এর সঙ্গে প্রতিনিয়ত যোগাযোগ রেখে চলেছে এবং জাহাজটি এখন স্থিতিশীল অবস্থায় রয়েছে বলে জানা গেছে। চেন্নাইয়ের উপকূল রক্ষী বাহিনীর দূষণ প্রতিরোধকারী দলটিকে সতর্ক করে প্রস্তুত রাখা হয়েছে। এছাড়াও সমুদ্রে মোতায়েন উপকূল রক্ষী বাহিনীর জাহাজ ও বিমানকেও দূষণ মোকাবিলায় প্রস্তুত রাখা হয়েছে।
CG/SS /NS
(Visitor Counter : 146
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৮২ কোটি ৬৫ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ৪২ লক্ষেরও বেশি অব্যবহৃত টিকার ডোজ রয়েছে
নতুনদিল্লি, ১৩ই মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮২ কোটি ৬৫লক্ষ ১৪ হাজার ৯৩০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৪২ লক্ষ ৪৫ হাজার ৮৯৬টি টিকার ডোজ হাতে রয়েছে।
CG/CB/SFS
(Visitor Counter : 88
বিজ্ঞানওপ্রযুক্তিমন্ত্রক
বাড়িতে মাস্ক তৈরির বিষয়ে মুখ্য বিজ্ঞান পরামর্শদাতার নির্দেশিকা সম্বলিত পুস্তিকা প্রকাশ
নতুনদিল্লি, ৩১ মার্চ, ২০২০
বাড়িতে মাস্ক তৈরির বিষয়ে ভারত সরকারের বিজ্ঞান বিষয়ক মুখ্য পরামর্শদাতার নির্দেশিকা সম্বলিত পুস্তিকা “মাস্কস ফর কার্বিং দ্য স্প্রেড অফ সারস-সিওভি-২ করোনাভাইরাস’ প্রকাশ করা হয়েছে।
বিশ্ব স্বাস্থ্য সংস্থা౼ডব্লুএইচও-র উদ্ধৃতি দিয়ে এই পুস্তিকায় বলা হয়েছে, “যখন অ্যালকোহল ভিত্তিক হ্যান্ড স্যানিটাইজার বা সাবান ও জল দিয়ে ঘন ঘন হাত ধোবেন, সেই সময় মাস্কের ব্যবহার ফলপ্রসূ হয়। যখন আপনি মাস্ক ব্যবহার করবেন, তখন আপনাকে জানতে হবে, কিভাবে এটি ব্যবহার করা যাবে এবং কোন পদ্ধতিতে এটিকে বাতিল করতে হবে”।
পর্যালোচনা করে দেখা গেছে, যদি মোট জনসংখ্যার ৫০% মাস্ক পরেন, তাহলে মোট জনসংখ্যার ৫০% ভাইরাস দ্বারা সংক্রমিত হন। ৮০%-র বেশি মানুষ মাস্ক ব্যবহার করলে, মহামারী সঙ্গে সঙ্গে থেমে যাবে।
কেন মাস্ক পরব? এর উত্তরে এই পুস্তিকাতে দ্য নিউ ইংল্যান্ড জার্নাল অফ মেডিসিনকে উদ্ধৃত করে লেখা রয়েছে, “ কোভিড-১৯ ভাইরাস দ্রুত একজনের থেকে অন্যজনের দেহে ছড়িয়ে পড়ে। যে সব তরল ফোটায় এই ভাইরাস থাকে, সেগুলি শুকিয়ে গেলে বাতাসের মাধ্যমে বিভিন্ন জায়গায় তা ছড়িয়ে পরে। সার্স-সিওভি-২ ভাইরাস, যার থেকে কোভিড-১৯ এর সংক্রমণ হয়, দেখা গেছে এটি এরোসোলে তিন ঘন্টা পর্যন্ত এবং প্লাস্টিক বা স্টেনলেস স্টিলে ৩ দিন পর্যন্ত বেঁচে থাকে।“
এই পুস্তিকায় বলা হয়েছে, যে কোন সংক্রমিত ব্যক্তির থেকে তরল ফোঁটার মাধ্যমে করোনা ভাইরাস বাতাসের মাধ্যমে ছড়িয়ে পড়লেও, মাস্ক পরা থাকলে শ্বাসযন্ত্রে সেটির প্রবেশের সম্ভাবনা বেশ কমে যায়। এই ভাইরাসের সংক্রমণ আটকাতে সেই সব মাস্ক পরা উচিত যেগুলি তাপ, আল্ট্রাভায়োলেট রে, সাবান ও অ্যালকোহলের মিশ্রণের মাধ্যমে পরিষ্কার করা যাবে।
প্রস্তাবিত এই নির্দেশিকায় ভারতে অসরকারি সংগঠন বা ব্যক্তিবিশেষ যাতে মাস্ক তৈরি করে, সেটি ব্যবহার এবং পুণর্ব্যবহার করতে পারে, সেই বিষয়েই পরামর্শ দেওয়া হয়েছে। সহজেই বাড়িতে বসে সাধারণ জিনিষ দিয়ে মাস্ক তৈরির জন্য তাঁদেরকে বিশেষ করে বলা হয়েছে, যারা ঘনবসতিপূর্ণ এলাকায় বসবাস করেন।
ভারত সরকারের বিজ্ঞান বিষয়ক মুখ্য পরামর্শদাতার দপ্তর থেকে এর আগে জানানো হয়েছিল, কোভিড-১৯ এর বিষয়ে বিজ্ঞান ও প্রযুক্তির বিশেষ ক্ষমতাপ্রাপ্ত কমিটি এই ভাইরাসের মোকাবিলায় বিজ্ঞান সম্মত সমাধানের লক্ষ্যে কাজ করে চলেছে। বিজ্ঞান ও প্রযুক্তি দপ্তর, সিএসআইআর, আনবিক শক্তি দপ্তর, প্রতিরক্ষা গবেষণা ও উন্নয়ণ সংস্থা, এবং ইন্ডিয়ান ইন্সটিটিউট অফ সায়েন্স ౼ বিজ্ঞানসম্মতভাবে তাঁদের গবেষণাগারগুলিতে নানা পরীক্ষা নিরীক্ষা চালাচ্ছে। স্বাস্থ্য ও পরিবারকল্যাণ মন্ত্রক এবং আইসিএমআর এই পরীক্ষাগুলিকে নিয়ম মেনে স্বীকৃতি দেবে।
বিজ্ঞান ও প্রযুক্তির বিশেষ ক্ষমতাপ্রাপ্ত কমিটি ১৯ মার্চ গঠিত হয়। নীতি আয়োগের সদস্য অধ্যাপক বিনোদ পাল এবং ভারত সরকারের বিজ্ঞান বিষয়ক মুখ্য পরামর্শদাতা অধ্যাপক কে বিজয় রাঘবন এই কমিটির নেতৃত্ব দিচ্ছেন। সার্স-সিওভি-২ ভাইরাস এবং কোভিড-১৯ এর বিষয়ে গবেষণারত বিজ্ঞান নিয়ে কাজ করা নানা সংগঠন, বৈজ্ঞানিক, শিল্প সংস্থা, ও নিয়ন্ত্রক সংস্থাগুলির মধ্যে এই কমিটি সমন্বয় বজায় রেখে চলছে।
এ বিষয়ে বিশদে জানতে নীচের লিংকে ক্লিক করুনঃ-
https://static.pib.gov.in/WriteReadData/userfiles/FINAL%20MASK%20MANUAL.pdf
CG/CB
(Visitor Counter : 132
রেলমন্ত্রক
সংরক্ষিত/অসংরক্ষিত টিকিট কাটার ক্ষেত্রে যাত্রীদের সুবিধার্থে রেলের গৃহীত পদক্ষেপ
নতুন দিল্লি, ০৪ ফেব্রুয়ারি, ২০২২
যাত্রীদের সংরক্ষিত এবং অসংরক্ষিত টিকিট কাটার ক্ষেত্রে সুবিধার জন্য ভারতীয় রেল একাধিক পদক্ষেপ গ্রহণ করেছে।
সংরক্ষিত টিকিট :
ক) প্রায় ৩ হাজার ৯৬২টি জায়গায় কম্পিউটারাইজড প্যাসেঞ্জার রিজার্ভেশন সিস্টেম  কাউন্টার চালু করা হয়েছে।
খ) ইন্ডিয়ান রেলওয়ে ক্যাটারিং অ্যান্ড ট্যুইরিজম কর্পোরেশন -এর ওয়েবসাইট এবং মোবাইল অ্যাপের মাধ্যমে সংরক্ষিত টিকিট বুক করার সুবিধা চালু করা হয়েছে।
গ) প্রায় ৩৭৫টি ডাক ঘরে কম্পিউটারাইজড পিআরএস কাউন্টার খোলা হয়েছে।
ঘ) যাত্রী টিকিট সুবিধা কেন্দ্র -এর ই-টিকিট এজেন্টের মতো অনুমোদিত টিকিট এজেন্টদের মাধ্যমে সরাসরি এমনকি ই-টিকিট বুক করার ব্যবস্থা চালু করেছে আইআরসিটিসি।
অসংরক্ষিত টিকিট :
ঙ) ভারতীয় রেল বিভিন্ন স্টেশনে প্রায় ৯ হাজার ৯৮৩টি অসংরক্ষিত টিকিট ব্যবস্থাপনা কাউন্টার খুলেছে।
চ) ২ হাজার ৭৩৭টি স্বয়ংক্রিয় টিকিট ভেন্ডিং মেশিন/ ক্যাশ-কয়েন এবং স্মার্ট কার্ড চালিত  টিকিট ভেন্ডিং মেশিন চালু করেছে।
ছ) ইউটিএসঅনমোবাইল অ্যাপের মাধ্যমে অসংরক্ষিত টিকিট বুক করার সুবিধা রয়েছে।
জ) জনসাধারণ টিকিট বুকিং সেবক , যাত্রী টিকিট সুবিধা কেন্দ্র, স্টেশন বুকিং এজেন্ট ইত্যাদির মতো বিভিন্ন অনুমোদিত এজেন্টের মাধ্যমে অসংরক্ষিত টিকিট বুক করার সুবিধা চালু করা হয়েছে।
ডাক ঘরগুলিতে কম্পিউটারাইজড পিআরএস কাউন্টারের মাধ্যমে সংরক্ষিত টিকিট বুক করার সুবিধাটি ২০০৭ সালে চালু করা হয়। বর্তমানে ৩৭৫টি ডাক ঘরে এই সুবিধা মিলছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন রেল, যোগাযোগ ও বৈদ্যুতিন এবং তথ্য প্রযুক্তি মন্ত্রী শ্রী অশ্বিনী বৈষ্ণব।
CG/SS/SKD/
(Visitor Counter : 86
তথ্যওসম্প্রচারমন্ত্রক
৫২ তম ভারতীয় আন্তর্জাতিক চলচ্চিত্র উৎসবের ইন্ডিয়ান প্যানোরামা নন-ফিচার বিভাগের চেয়ারপার্সন জানিয়েছেন থিয়েটার এবং ওটিটি প্ল্যাটফর্মকে আরও বেশি করে নন-ফিচার ফিল্মগুলিকে আরও জায়গা দেওয়া দরকার
মুম্বাই, পানাজি ২১ নভেম্বর, ২০২১
গোয়ায় আয়োজিত ২০ – ২৮ নভেম্বর পর্যন্ত ৫২ তম ভারতীয় আন্তর্জাতিক চলচ্চিত্র উৎসবে ইন্ডিয়ান প্যানোরামা বিভাগে নন-ফিচার ফিল্ম ক্ষেত্রে উদ্বোধনী চলচ্চিত্র হিসেবে জুরি সদস্যরা সর্বসম্মতিক্রমে ‘ভেদ – দ্য ভিশনারি’ চলচ্চিত্রটিকে প্রদর্শনীর জন্য ভোট দিয়েছেন। এই চলচ্চিত্র প্রদর্শনের পর জুরি সদস্যরা দাঁড়িয়ে হাততালিও দেন। এটি একটি অসামান্য চলচ্চিত্র। বিশিষ্ট পরিচালক, সিনেমাটোগ্রাফার এবং ইন্ডিয়ান প্যানোরামা – নন-ফিচার ফিল্ম বিভাগের চেয়ারপার্সন শ্রী সুব্বিয়া নাল্লামুথু সাংবাদিক বৈঠকে একথা জানিয়েন। তিনি বলেন, এই চলচ্চিত্রটি শিক্ষার্থীদের দেখানো উচিত। যারা সত্যিই কিছু অর্জন করতে চায়, তাদের এই ছবিটি অবশ্যই দেখা উচিত বলে মন্তব্য করেছেন তিনি।
সাংবাদিক বৈঠকে উপস্থিত বিখ্যাত তথ্যচিত্র নির্মাতা শ্রী সিবানু বোরহ জানিয়েছেন, কিভাবে জুরি সদস্যরা সেরা এই নন-ফিচার ফিল্ম বেছে নিতে মার্কিং ব্যবস্থাপনা ব্যবহার করেছেন। এই চলচ্চিত্রের বিষয়বস্তু, গল্প বলার ধরণ, ভাষা, সামাজিক সমস্যা এবং চলচ্চিত্রের প্রভাব থেকে শুরু করে প্রতিটি দিক বিবেচনা করে দেখা হয়েছে। তিনি আরও জানান, থিয়েটার এবং ওটিটি প্ল্যাটফর্মকে আরও বেশি করে নন-ফিচার ফিল্মগুলিকে আরও জায়গা দেওয়া দরকার। নন-ফিচার ফিল্মের দর্শক সংখ্যা বৃদ্ধির জন্য উদ্যোগ নেওয়া প্রয়োজন বলেও তিনি মন্তব্য করেন। শ্রী বোরহ জানান, দূরদর্শনে তথ্যচিত্র প্রদর্শনের জন্য মন্ত্রক বিশেষ উদ্যোগ নিয়েছে। ওটিটি প্ল্যাটফর্মে নন-ফিচার ফিল্ম বিশেষ জায়গা না পাওয়ার জন্য উদ্বেগও প্রকাশ করেন তিনি।
লেখক এবং নন-ফিচার ফিল্মের জুরি সদস্য শ্রীমতী মনীষা কুলশ্রেষ্ঠ জানিয়েছেন, এবারের এই বিভাগে একাধিক মহিলা চলচ্চিত্র নির্মাতার নারী কেন্দ্রিক বিষয় স্থান পেয়েছে।
CG/SS/SKD/
(Visitor Counter : 139